
Проект
Д О Г О В О Р

№ ..............................

Днес,
……….2019 г., в гр. София, между
МИНИСТЕРСТВО НА ТРУДА И СОЦИАЛНАТА ПОЛИТИКА, със седалище гр. София, ул. „Триадица” № 2, ЕИК 000695395, представлявано от Ангел Петров – главен секретар на МТСП, упълномощено лице по чл. 7, ал. 1 от Закона за обществените поръчки, съгласно №РД01-868/18.10.2018 г. и Евгени Гогушев - директор на дирекция “Финанси“, наричано по-долу ВЪЗЛОЖИТЕЛ, от една страна, 

и 

…………………………….., със седалище и адрес на управление: ……………………….., представлявано от ………………………………, наричано по-долу ИЗПЪЛНИТЕЛ, от друга страна, 

на основание чл. 20, ал. 4, т. 3 от ЗОП и т. 6 от утвърдения план-график за възлагане на обществени поръчки в МТСП за 2019 г., одобрена от главен секретар докладна записка № 8020-362/05.11.2019 г. и докладна записка № ……../……..2019 г. за избор на ИЗПЪЛНИТЕЛ,
се сключи настоящия договор за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да осъществява услуги по абонаментно сервизно обслужване, техническа поддръжка, текущ и авариен ремонт на три броя асансьорни уредби, находящи се в сградата на Министерството на труда и социалната политика, гр. Стара Загора, ул. „Стефан Караджа” № 8”, съгласно Приложение № 1 (Техническа спецификация на поръчката) и съобразно Приложение № 2 (Офертно предложение на ИЗПЪЛНИТЕЛЯ с вх. …………………   ), неразделна част от договора. 

(2) ИЗПЪЛНИТЕЛЯТ поема задължението при предварителното одобрение от страна на ВЪЗЛОЖИТЕЛЯ да заменя дефектиралите части. 

(3) За краткост предметът на настоящия Договор (чл. 1, ал. 1 и ал. 2) ще се нарича „услугите“.

II. СРОК НА ДОГОВОРА И МЯСТО ЗА ИЗПЪЛНЕНИЕ
Чл. 2. (1) Настоящият Договор влиза в сила от датата на подписването му.

(2) Срокът за извършване на услугите по чл. 1 е 12 (дванадесет) месеца, считано от датата на подписване на Договора. 
(3) За място на изпълнение на услугите се определя сградата на МТСП в гр. Стара Загора, ул. „Стефан Караджа” № 8”.

III. ЦЕНА, РЕД И СРОКОВЕ ЗА ПЛАЩАНЕ
Чл. 3. (1) Уговорената от страните обща цена за изпълнение на услугите за целия срок на договора е в размер …………..( до разполагаемия финансов ресурс от 6 000 (шест хиляди) лева без ДДС или 7 200 (седем хиляди и двеста) лева с ДДС) и се плаща както следва:
1. за предоставянето на услугите по абонаментно сервизно обслужване, техническа поддръжка, текущ и авариен ремонт на три броя асансьорни уредби, находящи се в сградата на МТПС, гр. Стара Загора, ул. „Стефан Караджа” № 8, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ, цена в размер на  ................................... лв. без ДДС или ........................ лв. с ДДС, съгласно офертата на ИЗПЪЛНИТЕЛЯ, която е неразделна част от настоящия договор.
2. за заплащане стойността на резервни части, материали и консумативи цена в размер до……………….лв. без ДДС или ……………………………лв. с ДДС и представлява разликата от разполагаемия финансов ресурс по чл. 3, ал. 1 и сумата по чл. 3, ал. 1, т. 1.
(2) Възнаграждението за предоставените услуги по чл. 3, ал. 1, т. 1 се заплаща на ИЗПЪЛНИТЕЛЯ от ВЪЗЛОЖИТЕЛЯ ежемесечно на равни вноски в размер на …………………. лева без ДДС или ……………… лева с ДДС, в срок до 15-то число на всеки следващ месец, след представяне на фактура и на основание на протокол за приемане на извършената работа, подписан от упълномощени представители на страните.
(3) Заплащането на стойността на вложените резервните части по чл. 3, ал. 1, т. 2 се извършва след приемане на работата с протокол, подписан от упълномощени представители на страните, представена фактура от ИЗПЪЛНИТЕЛЯ и предварително одобрена оферта от Възложителя в срок до 15-то число на всеки следващ месец. Заплащането на стойността на резервните части по чл. 3, ал. 1, т. 2. е извън сумата по чл. 3, ал. 1, т. 1.
(4) В случай, че представените фактури по чл. 3 ал. 2 и ал. 3 бъдат върнати на ИЗПЪЛНИТЕЛЯ за корекции, съответният срок спира да тече до представяне на нова изрядна фактура.

(5)  Възнаграждението по ал. 1 е окончателно и не подлежи на актуализация. То включва всички разходи на ИЗПЪЛНИТЕЛЯ за извършване на поръчката за целия срок на действие на Договора.

(6) ВЪЗЛОЖИТЕЛЯТ заплаща стойността на издадената фактура, в български лева, по банковата сметка на ИЗПЪЛНИТЕЛЯ:
………………………………………………………………………………………
………………………………………………………………………………………
IV. ГАРАНЦИЯ ЗА ИЗПЪЛНЕНИЕ

Чл. 4. (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение в размер на 5% (пет) от общата стойност на договора без ДДС или сумата от ……………..лева. ИЗПЪЛНИТЕЛЯТ представя документи за внесена гаранция за изпълнение на договора към датата на сключването му.

(2) ИЗПЪЛНИТЕЛЯТ избира една от следните форми на гаранцията:
1. парична сума внесена по банковата сметка на ВЪЗЛОЖИТЕЛЯ;

2. банкова гаранция; 

3. застраховка, която обезпечава изпълнението чрез покритие на отговорността на ИЗПЪЛНИТЕЛЯ.

Чл. 5. (1) Когато гаранцията се представя във вид на парична сума, тя се внася по следната банкова сметка на ВЪЗЛОЖИТЕЛЯ: БНБ ЦУ, IBAN BG83BNBG96613300134102. В случай че участникът е превел парите по електронен път (електронно банкиране), той следва да завери съответния документ със саморъчен подпис Всички банкови разходи, свързани с преводите на сумата, са за сметка на ИЗПЪЛНИТЕЛЯ.

(2) Когато ИЗПЪЛНИТЕЛЯТ представя банкова гаранция се представя оригинал, като тя е безусловна, неотменима и непрехвърляема със срок на валидност - срока на действие на договора плюс 30 (тридесет) дни.

1. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

2. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

(3) Застраховката в оригинал, която обезпечава изпълнението, чрез покритие на отговорността на ИЗПЪЛНИТЕЛЯ, е със срок на валидност, срока на действие на договора плюс 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора, и не може да бъде използвана за обезпечение на неговата отговорност по друг договор. Застраховката следва да се съдържат и клауза, че ползващото се лице МТСП не е обвързано с Общите условия на застраховката, както и да не въвежда други задължения за ВЪЗЛОЖИТЕЛЯ освен представянето на документи, свързани с усвояването на гаранцията. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ. 

Чл. 6. (1) ВЪЗЛОЖИТЕЛЯТ освобождава в пълен размер гаранцията за изпълнение по чл. 4, ал. 1 в срок до 30 (тридесет) работни дни след приключване на изпълнението на всички дейности по договора, ако липсват основания за задържането от страна на ВЪЗЛОЖИТЕЛЯ на каквато и да е сума по нея, както следва: 

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 6 от договора; 

2. когато е във формата на банкова гаранция – чрез връщане на нейния оригинал на Изпълнителя или на упълномощено от него лице;

3. когато е във формата на застраховка – чрез връщане на оригинала на застрахователната полица на ИЗПЪЛНИТЕЛЯ или на упълномощено от него лице.

(2) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ.


(3) ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

(4) ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. при пълно неизпълнение, в т.ч. когато дейностите и/или услугите не отговарят на изискванията на ВЪЗЛОЖИТЕЛЯ, и при прекратяване на договора от страна на ВЪЗЛОЖИТЕЛЯ на това основание; 

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

(5) В случай на задържане от ВЪЗЛОЖИТЕЛЯ на суми от гаранцията, ИЗПЪЛНИТЕЛЯТ е длъжен в срок до 3 (три) дни да допълни съответната гаранция до размера ѝ, уговорен в чл. 4, ал. 1, като внесе задържаната от ВЪЗЛОЖИТЕЛЯ сума по сметка на ВЪЗЛОЖИТЕЛЯ, или учреди банкова гаранция за сума в размер на задържаната или да застрахова отговорността си до размера по чл. 4, ал. 1.
(6) Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да претендира обезщетение за претърпените от неизпълнението вреди, които надвишават размера на гаранцията и да търси обезщетение в по-голям размер от нея. 

(7) ВЪЗЛОЖИТЕЛЯТ не дължи лихви върху сумите по предоставените гаранции.

V. ПРАВА И ЗАДЪЛЖЕНИЯ НА СТРАНИТЕ

Чл. 7. ИЗПЪЛНИТЕЛЯТ се задължава:

1. да изпълни предмета на настоящия договор, качествено в определените срокове, в съответствие с изискванията, посочени в Техническата спецификация на ВЪЗЛОЖИТЕЛЯ и посоченото в офертното предложение на ИЗПЪЛНИТЕЛЯ;

2. при изпълнение на услугите да спазва всички приложими към предмета на обществената поръчка нормативни изисквания и международни стандарти;

3. да проверява и поддържа:

а. повдигателен механизъм - поддържане необходимото ниво на маслото в редуктора, проверка състоянието на каналите на фрикционната шайба и отклонителните ролки, правилното функциониране на спирачките и състоянието на лагерите.

б. направляващите шини - почистване от замърсяване, проверка на свързващите планки и смазване.

в. носещите въжета - проверка за скъсани нишки, линейно удължаване, за сцепление с фрикционната шайба и износване на окачването.

г. командно табло - проверка състоянието на контакторите и релетата, почистване.

д. шахтови врати - проверка за правилно действие, почистване.

е. захващащ механизъм - проверка и смазване на подвижните части, настройка след аварийно спиране.

ж. скоростен ограничител - почистване, проверка за шум, чукане и действие на контактите.

4. да изпълнява следните дейности:

а. обхождане на етажите и проверка на етажните бутониери, табло светлинна сигнализация и табло посока движение.

б. поддържане в техническа изправност приетите за обслужване асансьорни уредби, като извършва всички видове дейности, определени в Инструкцията за експлоатация на асансьорните уредби.

в. да води дневник за всеки асансьор, в който да се отразява техническото
състояние и резултатите от извършените функционални прегледи, обслужвания и
ремонти.

5. да постави в кабините на асансьорите и на етажните площадки здраво
закрепени табели, които съдържат:

а. указания за ползване на асансьора и за поведението на ползващите го при
аварии и злополуки.

б. забрана за самостоятелно ползване на асансьора от деца до 7-годишна
възраст.

в. номерата на телефона, на който да се съобщава за забелязани неизправности
или аварии или за необходимост от освобождаване на пътници.

6. да извършват функционална проверка за изправността и действието на асансьора и предпазните му устройства, съгласно приложение № 9 от Наредбата за безопасната експлоатация и техническия надзор на асансьорите.
7. да извършва ежеседмично функционални проверки за изправността и действието на асансьорните уредби и предпазните им устройства
8. да се осигури аварийно обслужване и отстраняване на повреди на асансьорите в режим 7/24 - да се освобождават пътниците при аварийно спиране на кабината, да се оказва помощ при аварии и злополуки и да се спират асансьорите при технически неизправности по чл. 10, ал. 1, т. 1-6 от Наредбата за безопасна експлоатация и технически надзор на асансьори.
9. да спазва:

а. всички норми и изисквания за безопасност и охрана на труда.

б. срока за явяване на асансьорните монтьори при повикване, съгласно офертата на ИЗПЪЛНИТЕЛЯ с вх. №……………… 

10. да влага при изпълнението материали и изделия, отговарящи на действащите
стандарти, като представя необходимите документи и сертификати за качество.

11. при констатации на неизправности, неправилно използване на асансьорните уредби, да ги спира от движение, като уведомява писмено ВЪЗЛОЖИТЕЛЯ и органите на ГД „Инспекция за държавен технически надзор“.

12. да опазва имуществото на ВЪЗЛОЖИТЕЛЯ, до което има достъп по време на изпълнението на договора.

13. При необходимост да се почиства дъното на шахтата от отпадъци и вода
14. ако за извършването на ремонт е необходимо замяна на дефектиралите части, писмено да уведоми ВЪЗЛОЖИТЕЛЯ, като посочи необходимостта от замяната, цена на резервните части и срок за възстановяване. Влагането на резервни части без предварителното одобрение на офертата от ВЪЗЛОЖИТЕЛЯ е за сметка на ИЗПЪЛНИТЕЛЯ. 

Чл. 8. ИЗПЪЛНИТЕЛЯТ има право:

1. да иска необходимото съдействие от страна на ВЪЗЛОЖИТЕЛЯ за изпълнение на услугите, предоставяне на информация и документи при подготовката и в процеса на изпълнение на сключения Договор;

2. при точно (качествено, в срок и без недостатъци) изпълнение на услугите да получи уговореното в настоящия договор възнаграждение при условията, посочени в него
Чл. 9. ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ възнаграждение в размер, при условията и в сроковете, определени в настоящия Договор;

2. да се произнася писмено в срок от 1 (един) работен ден от получаване на оферта от ИЗПЪЛНИТЕЛЯ, съдържаща цена на резервните части и срок за възстановяване. При просрочване на срока, определен в т. 2, от страна на ВЪЗЛОЖИТЕЛЯ, срокът за изпълнение на дейностите по отстраняване на проблема се удължава с времето на забавянето, без да се дължи неустойка.
3. да осигури достъп до асансьорните уредби през цялото работно време на техническия екип в съответствие с установените вътрешни правила, пропускателния режим, противопожарни норми и техника на безопасност.

4. при спешна необходимост и/или аварийно обстоятелство да уведоми веднага ИЗПЪЛНИТЕЛЯ по телефон и/или електронна поща.

Чл. 10. ВЪЗЛОЖИТЕЛЯТ има право:

1. да иска и да получи от ИЗПЪЛНИТЕЛЯ да изпълни предмета на Договора без отклонения от договореното, качествено и в сроковете, в съответствие с условията на Договора;

2. да изисква от ИЗПЪЛНИТЕЛЯ своевременно отстраняване на всички проблеми, които възникнат и препятстват качественото предоставяне на услугите, предмет на този Договор;

3. да извършва проверка и/или изисква информация във всеки момент от изпълнението на Договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4. Да откаже приемането на услугата при непълно или неточно изпълнение или съществено забавяне изпълнението на договора;
Чл. 11. Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от Страните.

VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 12. (1) Изпълнението на услугите по чл. 1, ал. 1 от Договора, касаещо абонаментната поддръжка на системата, се приема с подписване на приемо-предавателен протокол от лицата за контакт по чл. 25, ал. 2 за извършените дейности по поддръжка, за съответния период.

(2) Изпълнението на услугата по чл. 1, ал. 2, от Договора, касаещо влагане на резервни части се приема с подписване на приемо-предавателен протокол от лицата за контакт по чл. 25, ал. 2, след предварително одобрена от ВЪЗЛОЖИТЕЛЯ оферта, съдържаща цена на резервните части и срок за възстановяване. 

(3) В случай, че упълномощеното от ВЪЗЛОЖИТЕЛЯ лице за контакт от по чл. 25, ал. 2, констатира неизпълнение, некачествено и/или лошо изпълнение на задължения на ИЗПЪЛНИТЕЛЯ се изготвя протокол, в който се посочват констатираните проблеми и срок за отстраняването им. 
VII САНКЦИИ И НЕУСТОЙКИ

Чл. 13. (1) При просрочване изпълнението на задължение по този договор, неизправната Страна дължи на изправната неустойка в размер на 0.5 % (нула цяло и пет на сто) от Цената за съответната услуга/и/ или дейност/и за всеки ден забава, но не повече от 10% (десет на сто) от общата стойност по чл. 3, ал. 1 от Договора с включен ДДС.

(2) При разваляне на Договора поради виновно неизпълнение на някоя от Страните, виновната Страна дължи неустойка в размер 25% (двадесет и пет на сто) от стойността на договора по чл. 3, ал.1 с включен ДДС.
(3) При частично изпълнение на някое от задълженията по този договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% (десет процента) от общата стойност с включен ДДС по чл. 3, ал. 1 от договора. 

(4) При пълно неизпълнение на задължение по този договор, ИЗПЪЛНИТЕЛЯТ дължи неустойка в размер на 20% (двадесет процента) от общата стойност на договора с включен ДДС.
(5) Неустойките се заплащат незабавно, при поискване от ВЪЗЛОЖИТЕЛЯ, по банков път. В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 10 (десет) дни от искането на ВЪЗЛОЖИТЕЛЯ за плащане на неустойка, ВЪЗЛОЖИТЕЛЯТ има право да задържи съответната сума от гаранцията за изпълнение, а когато размерът на гаранцията не е достатъчен да покрие дължимите неустойки, възложителят има права да удържи размера на неустойките от дължимо плащане по договора.

Чл. 14. Плащането на неустойките, уговорени в този договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VIIІ. УСЛОВИЯ И РЕД ЗА ПРЕКРАТЯВАНЕ НА ДОГОВОРА

Чл. 15. (1) Този договор се прекратява:

1. с изпълнението на всички задължения на страните по него; 

2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 (пет) дни от настъпване на невъзможността и да представи доказателства; 

3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

(2) Договорът може да бъде прекратен:

1.
по взаимно съгласие на страните, изразено в писмена форма;

2.
когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните;

3. с едномесечно предизвестие от страна на ВЪЗЛОЖИТЕЛЯ, отправено писмено до ИЗПЪЛНИТЕЛЯ.

Чл. 16.  Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

Чл. 17. Във всички случаи на прекратяване на договора, освен при прекратяване на юридическо лице – страна по договора без правоприемство ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените към момента на прекратяване услуги и размера на евентуално дължимите плащания; 

Чл. 18. При предсрочно прекратяване на договора по инициатива на ВЪЗЛОЖИТЕЛЯ, същият е длъжен да заплати на ИЗПЪЛНИТЕЛЯ реално изпълнените и приети по установения ред услуги.

ІХ. ОБЩИ РАЗПОРЕДБИ

Спазване на приложими норми 

Чл. 19. При изпълнението на договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно 

Публични изявления

Чл. 20. (1) ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, 

(2) В случай на нарушаване на някоя от клаузите за конфиденциалност, виновната страна дължи на изправната страна пълно обезщетение за причинените вреди.

Прехвърляне на права и задължения
Чл. 21. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора (и по договорите за подизпълнение) могат да бъдат прехвърляни или залагани съгласно приложимото право.

Изменения

Чл. 22. Този договор може да бъде изменян само с допълнителни споразумения, изготвени в писмена форма и подписани от двете страни.

Непреодолима сила

Чл. 23. (1) Страните не отговарят за неизпълнение на задължение по този договор, когато невъзможността за изпълнение се дължи на непреодолима сила. 

(2) За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задълженията на свързаните с тях насрещни задължения се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила страна: 

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

(6) Липсата на парични средства не представлява непреодолима сила.

Нищожност на отделни клаузи

Чл. 24. В случай на противоречие между каквито и да било уговорки между страните и действащи нормативни актове, приложими към предмета на договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

Уведомления, координация, контрол и наблюдение на изпълнението
Чл. 25. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: 

Тел.: …………..
Факс: …………
e-mail: ………..
Лице за контакт: ………….
2. За ИЗПЪЛНИТЕЛЯ: ………….
Адрес за кореспонденция: …………
Тел.: ……………..
Факс: ……………….
e-mail: ……………
Лице за контакт: ………….
(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща. 

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение, всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт. 

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Чл. 26. Определените лица за контакт по чл. 25, ал. 2 осъществяват координация, контрол и наблюдение на изпълнението на Договора, представляват страните по Договора и подписват приемо-предавателни протоколи.

Приложимо право

Чл. 27. За неуредените в този договор въпроси се прилагат разпоредбите на действащото българско законодателство.

Защита на личните данни

Чл. 28. (1) Страните се задължават да спазват приложимото законодателство в областта на личните данни и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

(2) При наличие на лични данни, същите се обработват при спазване изискванията на Регламент (ЕС) 2016/679 и чл.36 а, ал.3 от ЗОП. 

Разрешаване на спорове

Чл. 29. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл. 30. Този договор се състои от ….. страници и е изготвен и подписан  в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

Към този договор се прилагат и са неразделна част от него следните приложения:
Приложение № 1 – Техническа спецификация на ВЪЗЛОЖИТЕЛЯ;

Приложение № 2 –  Офертно предложение на ИЗПЪЛНИТЕЛЯ.

ВЪЗЛОЖИТЕЛ:




ИЗПЪЛНИТЕЛ:

